पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को शहर के तीन टीकाकरण सेंटरों में युवाओं को टीका लगाया गया। अभी प्राथमिकता केवल अंत्योदय कार्ड वालों को दी जा रही है। लेकिन शहर के वैक्सीनेशन सेंटर में कुछ ऐसे भी लोग आ रहे हैं जिनके पास अंत्योदय कार्ड के साथ ही सारे साधन और संसाधन हैं। सोमवार को महापौर के परिजन भी टीकाकरण कराने सेंटर पहुंचे।
18+ लोगों के वैक्सीनेशन की शुरुआत के बाद से ही अंत्योदय कार्ड वालों को प्राथमिकता दिए जाने का विरोध किया जा रहा था। लोग जानकारी के अभाव में गरीबी रेखा का कार्ड लेकर पहुंच रहे थे। उन्हें टीका नहीं लग रहा है। गाइडलाइन के अनुसार पहले पिछड़े और शोषित वर्ग को वैक्सीन देना है। अंत्योदय कार्ड वालों की वार्षिक आय 15 हजार होनी चाहिए। फुटपाथ पर रहने वाले और दैनिक वेतनभोगी या निम्न वेतन की मजदूरी करने वाले श्रमिक ही इस कैटेगिरी में आते हैं। इसके उलट लोग महंगी बाइक, स्कूटर और बुलेट से अंत्योदय टीकाकरण के लिए पहुंच रहे हैं। साइकिल से या पैदल सेंटर आते लोग कम ही दिखे हैं। एक सरकारी गाड़ी से कुछ लोग आए तो भास्कर संवाददाता ने ड्राइवर से पूछा ये लोग कौन हैं, तो ड्राइवर ने बताया ये महापौर के देवर, उनकी पत्नी और बेटे हैं, टीका लगवाने आए हैं।
200 का टारगेट भी पूरा करना मुश्किल हो रहा
निगम ने वैक्सीनेशन के लिए 200 का टारगेट दिया हुआ है। गाड़ियां लगाई हुई हैं ताकि लोगों को कोविड सेंटर तक लाया जा सके लेकिन सेंटर में 200 लोग नहीं पहुंच रहे हैं। सोमवार शाम 4.30 बजे तक 136 लोगों का ही टीकाकरण हो पाया था। स्वास्थ्य कार्यकर्ता और निगमकर्मी दोनों पर दबाव है कि उन्हें 200 का टारगेट पूरा करना है। लेकिन टीकाकरण के लिए कोई आगे आ ही नहीं रहा है।
अंत्योदय अन्न योजना के तहत शहरी क्षेत्र के लाभार्थी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn